రామెన్ దేక

రామెన్ దేక అస్సాం రాష్ట్రానికి చెందిన రాజకీయ నాయకుడు. ఆయన 2014లో మంగలదోయ్ పార్లమెంట్ నియోజకవర్గం నుండి ఎంపీగా ఎన్నికయ్యాడు.

జననం, విద్యాభాస్యం 
రామెన్ దేక మార్చి 1, 1954 లో అస్సాంలోని సువాల్కుచి లో జన్మించాడు. ఆయన అస్సాం విశ్వ విద్యాలయంలో బీఏ పూర్తి చేశాడు. రామెన్ విద్యార్థి దశలో  1972లో ఏబివిపి పూర్వాంచల్ జనరల్ సెక్రటరీగా, హోల్ సేల్ జనరల్ మర్చంట్స్ అసోసియేషన్  అడ్వైజర్‌గా, 1974 -75 వరకు గౌహతి విశ్వవిద్యాలయం కోర్ట్ మెంబర్‌గా, 1979లో అస్సాం సాహిత్య సభ కు కల్చరర్ సెక్రటరీగా వివిధ హోదాల్లో పని చేశాడు.

రాజకీయ జీవితం
రామెన్ దేక చదువు పూర్తికాగానే జనతాపార్టీ ద్వారా రాజకీయాల్లోకి వచ్చి 1977లో అస్సాం  జనతాపార్టీ జనరల్ సెక్రటరీగా పని చేశాడు. ఆయన జనతాపార్టీలో భారతీయ జనతాపార్టీగా మారిన తరువాత ఆర్ఎస్ఎస్ లో పూర్తిస్థాయి ప్రచారక్ గా ఉన్నాడు.

నిర్వహించిన పదవులు
1977 లో అస్సాం జనతాపార్టీ జనరల్ సెక్రటరీగా పనిచేశారు.
1980 లో బీజేపీ వ్యవస్థాపక సభ్యుడు 
2005లో బీజేపీ అధికార ప్రతినిధి 
బీజేపీ రాష్ట్ర జనరల్ సెక్రటరీగా, అస్సాం బీజేపీ ఉపాధ్యక్షుడిగా, బిజెపి ఈశాన్య రాష్ట్రాల  కోఆర్డినేషన్ కౌన్సిల్ మరియు జాతీయ కౌన్సిల్  జనరల్ సెక్రటరీగా  పని చేశాడు.
2006 లో బీజేపీ అస్సాం రాష్ట్ర అధ్యక్షుడిగా నియమితుడయ్యాడు
2009లో అస్సాంలోని మంగలదోయ్ పార్లమెంట్ నియోజకవర్గం నుంచి బీజేపీ తరపున పోటీ చేసి ఎంపీగా ఎన్నికయ్యాడు.
ఆగష్టు 31, 2009 నుంచి మే 2014 వరకు కేంద్ర హోం మంత్రిత్వ శాఖ ఏర్పాటు చేసిన స్టాండింగ్ కమిటీలో సభ్యుడిగా ఉన్నాడు.
మే 1, 2010 లో పబ్లిక్ అకౌంట్స్ కమిటీలో, సబార్డినేట్ లెజిస్లేషన్ కమిటీలో సభ్యుడు 
కేంద్ర గనుల మంత్రిత్వశాఖ ఏర్పాటు చేసిన సంప్రదింపుల కమిటీలో సభ్యుడు   
మే 2014 లో జరిగిన సార్వత్రిక ఎన్నికల్లో మంగలదోయ్ పార్లమెంట్ నియోజకవర్గం నుంచి రెండోసారి ఎంపీగా ఎన్నికయ్యాడు.
జూన్ 9, 2014 నుంచి లోక్ సభ ప్యానల్ చైర్ పర్సన్స్ లో సభ్యుడు  
ఆగష్టు 14, 2014 నుంచి ఎస్టిమేట్స్  కమిటీలో సభ్యుడు  
సెప్టెంబర్ 1, 2014 కేంద్ర హోమ్ మంత్రిత్వ శాఖ ఏర్పాటు చేసిన స్టాండింగ్  కమిటీలో సభ్యుడు  
విదేశాంగ శాఖ సంప్రదింపుల  కమిటీలో సభ్యుడు  
ప్రధానమంత్రి ఆదర్శ్ గ్రామ్ యోజన కేంద్ర అడ్వైజరీ  కమిటీలో సభ్యుడు  
జనవరి 29, 2015 నుంచి సాధారణ ప్రయోజనాల కమిటీలో  కమిటీలో సభ్యుడు  
జులై 3, 2015 నుంచి ఎస్టిమేట్స్ కమిటీ, సబ్ కమిటీ -II లో  కమిటీలో సభ్యుడు

మూలాలు

16వ లోక్‌సభ సభ్యులు
1954 జననాలు